open-index/open-wikipedia-markdown huggingface dataset:
Oleksandr Abramenko

**Oleksandr Volodimirovich Abramenko** (; 4-may 1988-yil) — ukrainalik sportchi, changʻi sportining fristayl yoʻnalishi boʻyicha olimpiya chempioni. U 2015—2016-yilgi mavsumda jahon chempioni boʻldi. Oleksandr 2006-, 2010-, 2014- va 2018-yillarda Qishki Olimpiya oʻyinlarida ishtrok etgan, Pyeongchangda boʻlib oʻtgan erkaklar oʻrtasidagi changʻi sportining fristayl yoʻnalishi boʻyicha musobaqa chempioni. Shuningdek, Abramenko 2019-yilgi jahon chempionati va 2022-yilgi qishki Olimpiya oʻyinlari kumush medal sohibidir.

## Faoliyati
Abramenko 2005-yilda Finlandiyaning Ruka shahrida boʻlib oʻtgan jahon chempionatida 25-oʻrinni egallagan. 2006-yil 8-yanvar kuni Kanadaning Mont Gabriel shahrida oʻtkazilgan jahon chempionatida debyut qilgan. Oleksandr jahon chempionati debyutida oʻn sakkizinchi oʻrinni egalladi. U yosh va tajribasiz boʻlsada, Italiyaning Turin shahrida boʻlib oʻtgan 2006-yilgi qishki Olimpiya oʻyinlarida qatnashgan. Lekin muvaffaqiyatga erisha olmagan. 2006-yil 6-mart kuni Rossiyaning Krasnoe Ozero shahrida oʻtkazilgan yoshlar oʻrtasidagi 2006-yilgi jahon chempionatda kumush medalni qoʻlga kiritgan. Abramenko 2008-yil 19-yanvar kuni AQShning Lake Placid shahrida oʻtgan jahon chempionatida oʻninchi oʻrinni egallagan. Aynan oʻsha mavsumda yetti musobaqaning toʻrttasida eng yaxshilardan biri edi.

Abramenko 2010-yil Kanadaning Vankuver shahrida oʻtkazilgan qishki olimpiya oʻyinlarida Ukraina sharafini himoya qilgan. Changʻi sportining fristayl yoʻnalishi boʻyicha mazkur musobaqaning saralash bosqichida 24-oʻrinni egallab, yana final bosqichiga yoʻllanmani qoʻlga kirita olmagan.

Uning jahon chempionatlaridagi birinchi medali 2012-yilning 25-fevral kuni Belarusiyaning Minsk shahrida boʻlib oʻtgan musobaqada qoʻlga kiritilgan. Mazkur jahon chempionatida Abramenko yurtdoshi Stanislav Kravchukdan keyin ikkinchi oʻrinni egallagan. Oʻsha yili u Norvegiyaning Voss shahrida boʻlib oʻtgan musobaqada uchinchi oʻrinni egallagan.

Abramenko 2014-yilgi qishki olimpiya oʻyinlarida final bosqichigacha yetib borgan. Finalda 6-oʻrinni egallagan.

U birinchi chempionligini 2015-yil 1-mart kuni Belarusiyaning Minsk shahrida nishonlagan. Oleksandr 2015—2016-yilgi mavsumda changʻi sportining fristayl yoʻnalishi boʻyicha Jahon chempionati gʻolibiga aylangan birinchi ukrainalik sportchi boʻlgan. Abramenko uchun yuqorida taʼkidlangan mavsum eng muvaffaqiyatlisi boʻlgan, chunki mavsum davomida bitta kumush va ikkita bronza medallarini qoʻlga kiritgan.
## Manbalar
FC Dnipro

**Dnipro futbol klubi** () — Dnipro shahrida tashkil etilgan futbol klubi.

2018-yilda FIFA tomonidan Dnipro futbol klubi futbolchilar va menejerlarga vaʼda qilingan pul kompensatsiyalarini toʻlamaganligi uchun koʻplab qonuniy daʼvolar tufayli bankrot boʻldi. Hozirgi paytda SC Dnipro-1 futbol klubi Dnipro futbol klubining norasmiy oʻrinbosaridir.

Klub 1918-yilda tashkil etilgan. Sovet ittifoqi davrida klub SSR koʻngillilar sport jamiyati() „Metallurg“ aʼzosi boʻlgan (shundan keyin Metallurg/Metalurh va Stal nomlarini olgan) va 1961-yilgacha Petrovskiy Dnipropetrovsk metallurgiya zavodi tomonidan moliyalashtirilgan. Keyinchalik klub Janubiy Yuzhmash mashinasozlik zavodi tomonidan qoʻllab-quvvatlandi va ruscha *Dnepr,* ukraincha *Dnipro* nomlari bilan faoliyat yuiritib kelmoqda. Dnepr nomi bilan xalqaro musobaqalarda qatnashgan. Sovet ittifoqi davrida klub Ukrainada joylashgan ikkinchi raqamli eng muvaffaqiyatli klub boʻlib, Sovet ittifoqining eng yuqori ligasida 1983 va 1988-yillarda gʻalaba qozongan. Sovet Sotsialistik Respublikalari Ittifoqi qulaganidan soʻng klub xususiylashtirilgan.

## Tarixi

### BRIT
Klub 1918-yilda Petrovskiy fabrikasi tomonidan tashkil etilgan va BRIT() deb nomlangan. Klub Katerynoslav hududiy chempionatida ishtirok etgan. BRIT klubi uy uchrashuvlarini „Sokil“ stadionida oʻtkazgan, bu kichik stadion Pushkin va Yuriy Savchenko koʻchalarining kesishmasida joylashgan. Bu stadionda BRIT klubidan tashqari yana toʻrtta klub uy uchrashuvlarini oʻtkazgan.

### Petrovets — Stal — Metalurg
Birinchi jahon urushi boshlanganida BRIT futbol klubi 1925-yil 9-mayga qadar tarqatib yuborilgan. Klub nomi 1926-yilda „Petrovets“ga oʻzgartirilgan va shu nomi bilan birinchi mavsumda ishtirok etgan. Klub 1936-yilda birinchi SSSR Oliy Ligasida *Stal* nomi bilan qatnashgan. 1947-yilda jamoa Dnipropetrovskning boshqa klubi Dnipropetsk Dynamo bilan birlashgandan soʻng SSSR Oliy Ligasida yana ishtirok etadi. 1949-yildan 1961-yilgacha jamoa *Metallurg* deb nomlangan. 1950-yildan 1952-yilgacha u yomon natijalar tufayli havaskorlar oʻrtasidagi chempionatga tushurilgan. 1954-yilda *Metalurg Dnipropetrovsk* USSR kubogining yarim finalida Spartak Yerevan klubi tomonidan tormor etilgan.
## Manbalar

## Havolalar

*Official website
Mumtoza Isʼhoqzoda

**Mumtoza Isʼhoqzoda** (31-dekabr, 2005-yil; Toshkent, Oʻzbekiston) – Oʻzbekistonning eng isteʼdodli va muvaffaqiyatli gimnastikachilaridan biri. Xalqaro toifadagi sport ustasi. Bir necha marta Oʻzbekiston chempioni. Xalqaro turnirlar va Jahon kuboklari sovrindori. Toʻrt marta Osiyo chempioni.

## Karyera
Isʼhoqzoda Mumtoza 4 yoshida sport bilan shugʻullanishni boshlagan va tezda oʻzini istiqbolli sportchi sifatida namoyon etgan.

2017-yilda Ishoqzoda Oʻzbekiston Respublikasi terma jamoasiga qabul qilindi va oʻtgan yillar davomida koʻplab muhim gʻalabalarga erishdi.

2022-yilgi Osiyo chempionatida Isʼhoqzoda koʻpkurash va jamoaviy musobaqalarda gʻalaba qozonib, oltin medalni qoʻlga kiritdi. Shuningdek, chambar mashqlari finalida kumush, lenta va toʻp finallarida oltin medalni qoʻlga kiritdi.

2022-yilgi Islom oʻyinlarida Isʼhoqzoda Mumtoza koʻp kurashda kumush medalni qoʻlga kiritdi, chambar mashqlari finalida oltin va lenta va toʻp mashqlari finalida kumush medalni qoʻlga kiritdi.

2023-yilda Osiyo chempionatida koʻp kurashda kumush medalni qoʻlga kiritdi, finallarda chambar va toʻp lentalari bilan kumush medalni qoʻlga kiritdi, shuningdek, jamoa musobaqalarida gʻalaba qozondi.

Isʼhoqzodaning yutuqlari 2024-yilda ham davom etdi. Tye shahrida Gran-pri musobaqasida u finalda lentalar va toʻplar bilan bronza, Toshkentda boʻlib oʻtgan Jahon Kubogida esa bronza medalni qoʻlga kiritdi.

2024-yilgi Osiyo chempionatida koʻp kurashda oltin medal sovrindori, chambar bilan finalda kumush va lentalar va toʻplar bilan finalda oltin medalni qoʻlga kiritish uning yutuqlarining eng yuqori nuqtasi boʻldi.

Oʻzining ajoyib natijalari tufayli Isʼhoqzoda Mumtoza 2024-yilda Parijda boʻlib oʻtadigan Olimpiya oʻyinlariga yoʻllanma oldi va u yerda Oʻzbekiston vakili boʻladi. Uning ajoyib isteʼdodi, mehnatsevarligi va sportga boʻlgan sadoqati uni Oʻzbekistonning jahon sahnasida badiiy gimnastikada muvaffaqiyatga erishishdagi eng yorqin umidlaridan biriga aylantiradi.

## Manbalar
Yaroslav Jeleznyak

**Yaroslav Ivanovich Jeleznyak** (, 1989-yil 20-oktyabr, Mariupol) — ukrainalik iqtisodchi, 2017-yildan Ukraina Bosh vaziri Vladimir Groysmanning parlament masalalari boʻyicha maslahatchisi, Kiyev Iqtisodiyot maktabi oʻqituvchisi. „Golos“ partiyasidan 9-chaqiriq Ukraina xalq deputati.

## Biografiyasi
Yaroslav Jeleznyak 1989-yil 20-oktyabrda Donetsk viloyati, Mariupol shahrida tugʻilgan. 2009-yilda Ukraina Oliy Radasi yuridik institutida tahsil olgan. 2013-yilda Taras Shevchenko nomidagi Kiyev Milliy universitetining Xalqaro munosabatlar institutini tamomlagan. Mutaxassisligi „Xalqaro biznes“, magistr. 2009-yildan 2014-yilgacha Kesarev Consulting kompaniyasida davlat masalalari boʻyicha katta maslahatchi lavozimida ishlagan. 2014—2015-yillarda Anheuser-Busch Inbev kompaniyasining hukumat ishlari boʻyicha maslahatchisi. Yaroslav Jeleznyak Kiyev Iqtisodiyot maktabida dars beradi, „Innovatsion demokratiya agentligi“ nodavlat tashkiloti rahbari va PolitEyes loyihasi hammuassisi.

## Siyosiy faoliyati
Oliy Radaning 8-chaqiriqida Jeleznyak Samopomich partiyasidan xalq deputati Viktoriya Ptashnikning ommaviy yigʻilishlarida yordamchisi va maslahatchisi boʻlgan va 6-chaqiriqda Mintaqalar partiyasidan xalq deputati Aleksey Plotnikov uchun ham xuddi shunday ishni bajargan. 2015-yilda Ukraina Iqtisodiy rivojlanish va savdo vaziri Aivaras Abromavičiusning hukumat va parlament aloqalari boʻyicha maslahatchisi boʻlib ishlagan. 2016-yil Ukrainada islohotlarni qoʻllab-quvvatlash boʻyicha strategik maslahat guruhi (SAGSUR) maslahatchisi, 2017-yilda esa Bosh vazirning parlament bilan aloqalar boʻyicha maslahatchisi. 2019-yilda parlament saylovlarida „Golos“ partiyasidan gʻalaba qozongan (roʻyxatda 4-oʻrin). „Golos“ partiyasining qonunchilik ishlari boʻlimi boshligʻi. Kiyevda yashaydi. „Golos“ partiyasining parlamentdagi fraksiyasi raisi oʻrinbosari. Moliya, soliq va bojxona siyosati qoʻmitasi raisining birinchi oʻrinbosari. Milliy parlament guruhining Parlamentlararo ittifoqdagi doimiy delegatsiyasi aʼzosi. Yaponiya bilan parlamentlararo aloqalar guruhi hamraisi. Avstraliya bilan parlamentlararo aloqalar guruhi hamraisi. 2022-yil avgust oyida deputat hukumat barcha import qilinadigan tovar va xizmatlarga 10 foizlik qoʻshimcha soliq toʻlash toʻgʻrisidagi qonun loyihasini tayyorlayotganini maʼlum qiladi.

## Manbalar
Ivan Huklek

**Ivan Huklek** (1986-yil 12-noyabrda tugʻilgan) — xorvatiyalik sportchi. Sportning yunon-rum kurashi turi boʻyicha musobaqalarda ishtirok etadi. Olimpiya oʻyinlari ishtirokchisi.

## Faoliyati
2007-yilda Zagrebdagi „Sesvete“ klubida Slavko Benchich murabbiyligi ostida kurash bilan shugʻullana boshlagan. 2016-yilda faoliyatidagi dastlabki muvaffaqiyatga erishgan. Ruminiyaning Buxarest shahrida oʻtkazilgan Yevropa chempionatida bronza medalini qoʻlga kiritgan. 2017-yil noyabr oyida Polshaning Bydgoszcz shahrida oʻtkazilgan 23 yoshgacha boʻlgan sportchilar oʻrtasidagi jahon chempionatining finalida vengriyalik Erik Szilvássyga magʻlub boʻlgan va ikkinchi oʻrinni qoʻlga kiritgan. 2018-yil iyulda Turkiyaning Istanbul shahrida oʻtkazilgan U23 Yevropa chempionatida ishtirok etgan. Finalda ozarbayjonlik Islam Abbasovga imkoniyatni boy bergan va kumush medal sohibiga aylangan. 2019-yilda Serbiyaning Novi Sad shahrida oʻtkazilgan 23 yoshgacha boʻlgan sportchilar oʻrtasidagi Yevropa chempionatida bronza medalini qoʻlga kiritgan. 2019-yil iyun oyining soʻngida Minsk shahridagi Yevropa oʻyinlarining bronza medalini qoʻlga kiritgan. Bronza medali uchun vengriyalik Viktor Lőrinczga qarshi bahs olib borgan. 2021-yilning may oyida Sofiya shahrida boʻlib oʻtgan saralash musobaqasida gʻalaba qozongan va olimpiada yoʻllanmasini qoʻlga kiritgan. Olimpiadaging yarim finaligacha boʻlgan yoʻlda amerikalik John Stefanowicz (5:3) va oʻzbekistonlik Rustam Assakalovni (4:1) magʻlub etgan. Yarim finalda ukrainalik Jan Belenyukka 1:7 hisobida magʻlub boʻlgan. Bronza medal uchun kechgan bahsda Serbiya sharafini himoya qilgan gruziyalik sportchi Zurabi Datunashviliga magʻlub boʻlgan va 5-oʻrinni egallagan.

2024-yilgi olimpiya oʻyinlariga yoʻllanma beruvchi saralash musobaqasida qatnashgan. Birinchi bosqichdayoq magʻlub boʻlgan va olimpiya oʻyinlariga yoʻllanmani qoʻlga kirita olmagan.

## Manbalar
V minutu pesni ne porvis, struna...

**„V minutu pesni ne porvis, struna...“** (;  — oʻzbek shoiri Erkin Vohidov yozgan sheʼrlarning ruscha tarjimalaridan iborat toʻplam. 1986-yil Moskva shahrida „Xudojestvennaya literatura“ nashriyotida rus tilida chop etilgan. „V minutu pesni ne porvis, struna...“ Vohidovning bugunga qadar rus tilida chop etilgan eng mukammal sheʼriy toʻplamidir.

Ruscha toʻplam kirish soʻzini Robert Rojdestvenskiy yozgan. Toʻplamga asosan Vohidovning oʻzbek tilida chop etilgan „Tong nafasi“, „Yurak va aql“ va „Mening yulduzim“ toʻplamlariga kiritilgan sheʼrlari hamda „Nido“, „Palatkada yozilgan doston“, „Vafo“, „Jahongir va sartarosh“ va „Ruhlar isyoni“ dostonlari kiritilgan. Sheʼrlarni tus tiliga A.&nbsp;Nalbandyan, H. Ismoilov, N.&nbsp;Panchenko, A.&nbsp;Naumov, Yu.&nbsp;Kazansev, V.&nbsp;Savelyev, T.&nbsp;Kuzovleva, R.&nbsp;Buxoroyeva, R.&nbsp;Kazakova, hamda Aleksandr Faynberglar tarjima qilgan.

## Yana qarang
* Kuy avjida uzilmasin tor

## Manbalar

## Havolalar
* „V minutu pesni ne porvis, struna...“ Ziyouz saytida
Ertan Saban

**Ertan Saban** — 1977-yil 4-dekabrda, Shimoliy Makedoniyaning Skopye shahrida tugʻilgan. Saban asli makedoniyalik turk aktyoridir.

## Hayoti
Makedoniya davlat konservatoriyasining teatr fakultetini tamomlagan. Koʻp yillar davomida u akasi Erman Saban va Luran Ahmeti bilan birga Makedoniya Turk teatrida turli spektakllarda sahnaga chiqdi. Turkiyaga kelib, aktyorlik faoliyatini boshlagan. Sulton Maqomi, Karlar xonasi, Prokurorning rafiqasi, Alvido Rumeli, Sakarya Firat, Qashqirlar Makoni Pusu,Baxtli boʻl yetar, Soyasizlar, Boshqa mahalladan kelgan bolalar va Limonad filmlarida ishtirok etgan. Nihoyat u 2022-2023 yillar oraligʻida Show TVda namoyish etilgan „Hayot oʻzi bilgancha kelsin“ serialida Yedi Yemin va Sadi Payasli rolida suratga tushdi. Saban 2016-yil 3-iyun kuni aktrisa Ebru Özkanga turmush qurdi.

2007- yilda u Demet Evgar va MALT guruhida „Zilzila“ qoʻshigʻining klipida rol ijro etdi.

## Filmografiya

## Mukofotlari

* 2008-yil: „Boshqa mahalla bolalari“ filmi bilan 4-oʻrin. Saban Kaunosdagi „Oltin sher“ kinofestivalida „Eng yaxshi erkak roli“ uchun mukofoti bilan taqdirlandi.

## Manbalar

## Tashqi havolalar

* IMDb’de Ertan Saban
* SinemaTürk’te Ertan Saban
Ahror Usmonov

**Ahror Usmonov** (21-iyun 1966-yil; Beshariq tumani, Fargʻona viloyati, OʻzSSR) — Oʻzbekistonlik xonanda va bastakor.

## Hayoti
Ahror Usmonov 1966-yilning 21-iyun oyida Fargʻona viloyatining Beshariq tumanida tavallud topgan. Otasi savdogar, onasi esa rus tili oʻqituvchisi boʻlgan. Oilada toʻngʻich farzand boʻlgan Usmonovni musiqaga qiziqishi, dastlab taʼlimi rus tilida olib boriladigan bolalar bogʻchasida uygʻongan. Otasi uni oʻrta maktabda 5-sinfda oʻqib yurgan paytida bolalar sanʼat va musiqa maktabiga olib boradi. U yerda 5 yil davomida qashqar rubob cholgʻusini oʻrganib, Fargʻona sanʼat bilim yurtiga oʻqishga kiradi va 4 yil davomida bu yerda tahsilini davom ettiradi. Soʻng Oʻzbekiston konservatoriyasida taʼlim oladi.

### Shaxsiy hayoti
Usmonov dastlab teleboshlovchi Aziza Usmonova bilan turmush quradi va 2 nafar o‘g‘il farzandli bo‘lgandan soʻng ajrashadi. Bundan soʻng esa Gulbahor Usmonova ismli ayol bilan turmush qurgan boʻlib, hozirda ularning 3 nafar farzandi bor.

### Avtohalokat
Xonanda 2016-yilning 22-iyun kuni yaqinlari bilan tog‘ga dam olish uchun ketayotganda avtohalokatga uchragan. Avtomobil xonanda Alijon Isaqovga tegishli boʻlib, uni Usmonovning umr yoʻldoshi Gulbahor Usmonova boshqarayotgan boʻlgan. Avtomobilda jami 7 kishi, Ahror Usmonov va rafiqasi, 3 qizi, shogirdi va xonanda Alijon Isaqov boʻlgan.

Halokatdan soʻng Usmonovning ahvoli ogʻirlashib, 10 kun komada yotgani haqida xabarlar chiqqan, lekin xonanda bularni rad etgan. Xonandaning tos suyagi singan va 3 oy davomida jiddiy davolanib, o‘rnidan qo‘zg‘almagan hamda bir yilgacha yurishga qiynalgan.

## Ijodi
Xonanda avtohalokatdan keyin sogʻligini tiklab olib, 2017-yilda Xalqlar doʻstligi saroyida oʻz konsertini bergan.

## Manbalar

## Havolalar
* Ahror Usmonovning Youtubedagi rasmiy kanali

__INDEKS__
Vadim Pristayko

**Vadim Volodimirovich Pristayko** (; 1970-yil 20-fevral, Kilia, Odessa viloyati, Ukraina SSR, SSSR) — ukrainalik siyosatchi, diplomat. Ukrainaning Buyuk Britaniyadagi favqulodda va muxtor elchisi (2020—2023). 2020-yil 4-martdan 4-iyungacha Ukraina bosh vazirining Yevropa va Yevroatlantika integratsiyasi boʻyicha oʻrinbosari. 1-darajali favqulodda va muxtor elchi (2016). 2019-yil 29-avgustdan 2020-yil 4-martgacha Ukraina tashqi ishlar vaziri. 2019-yil 22-maydan 29-avgustgacha Ukraina Prezidenti administratsiyasi rahbari oʻrinbosari. Ukraina tashqi ishlar vazirining birinchi oʻrinbosari (2017—2019).
## Biografiyasi
Vadim Pristayko 1970-yil 20-fevralda Odessa viloyati Kiliya shahrida tugʻilgan. Otasi Volodimir Ilich Pristayko (1941—2008) adliya general-leytenanti, Ukraina xavfsizlik xizmati boshligʻining oʻrinbosari (1996—2004). 1994-yilda Kiyev politexnika institutini, 1998-yilda Ukraina tashqi savdo akademiyasini tamomlagan va magistr darajasini olgan. 1993—1994-yillarda „Elektronnie vesti“ axborot kompaniyasi hammuassisi. 1994—1997-yillarda Ukraina Tashqi iqtisodiy aloqalar va savdo vazirligining Afrika, Osiyo va Tinch okeani mintaqasidagi mamlakatlar bilan savdo-iqtisodiy aloqalar boshqarmasi bosh iqtisodchisi, boʻlim boshligʻi, boshligʻining oʻrinbosari. 1997—2000-yillarda Ukraina Tashqi ishlar vazirligi beshinchi hududiy boshqarmasining Osiyo va Tinch okeani mintaqasi boʻlimi boshligʻi oʻrinbosari. 2000—2001-yillarda Ukrainaning Sidneydagi bosh konsulligi konsuli. 2001—2002-yillarda Ukraina Prezidenti maʼmuriyatining tashqi siyosat boʻyicha bosh boshqarmasi bosh maslahatchisi. 2002—2006-yillarda Kanadadagi Ukraina ishlari boʻyicha vaqtinchalik ishonchli vakil, siyosiy masalalar boʻyicha maslahatchi (2003—2004, 2005—2006). 2007—2009-yillarda Ukraina Tashqi ishlar vazirligining NATO departamenti direktori oʻrinbosari. 2009—2012-yillarda Ukrainaning AQShdagi elchixonasi missiyasi rahbari oʻrinbosari, elchi-maslahatchisi. 2012-yil 8-noyabrdan 2014-yil 29-oktyabrgacha Ukrainaning Kanadadagi favqulodda va muxtor elchisi, 2012-yil 28 dekabrdan 2014-yil 29-oktyabrgacha Ukrainaning Xalqaro fuqaro aviatsiyasi tashkiloti (ICAO)dagi vakili. Oʻsha paytda Pristayko Monrealdagi Kot-de-Neiges tumanidagi mahalla kengashida tarkibiga kiritilan. 2014-yil 17-dekabrdan Ukraina tashqi ishlar vazirining oʻrinbosari — Bosh shtab boshligʻi. 2017-yil 7-iyuldan Ukrainaning NATOdagi missiyasi rahbari. 2019-yil 11-iyun kuni Ukraina prezidenti Volodimir Zelenskiy Oliy Radaga Vadim Pristaykoni Tashqi ishlar vazirligi rahbari etib tayinlash boʻyicha taklif kiritadi, biroq Oliy Rada unga ovoz bermaydi. 2019-yil 2- avgustdan Goncharuk hukumatida Ukraina tashqi ishlar vaziri. Favqulodda va muxtor elchi (2019). 2020-yil 20-iyuldan 2023-yil 21-iyulgacha Ukrainaning Buyuk Britaniyadagi favqulodda va muxtor elchisi.

## Oilasi
Oilali, ikki oʻgʻli bor. Xotini Inna Vasilevna (1974-yilda tugʻilgan), oʻgʻillari Volodimir (1997-yilda tugʻilgan) va Andrey (2002-yilda tugʻilgan).
## Manbalar
Open Very Carefully

**Open Very Carefully: A Book With Bite!** ―  Nick Bromley tomonidan 2013-yilda chop etilgan rasmli kitob. Illyustratsiyalar Nicola O'Byrne tomonidan yaratilgan.

## Asar haqidagi fikrlar
*Publishers Weekly jurnali* asar haqida quyidagicha fikr bildirgan: „Ertak nafaqat maktab yoshdagi bolalar uchun, balki maktabgacha yoshda boʻlgan bolalar uchun ham mos keladi...“

Asar haqida Booklist, School Library Journal, Horn Book Guides va Booktrust tomonidan iliq fikrlar bildirilgan.

Asar 2014-yilda illyustratsiyalari uchun *Waterstones* mukofotini qo‘lga kiritgan.

## Manbalar
Abdulla Azimov

**Abdulla Rustam oʻgʻli Azimov** (20-mart, 1996-yil; Toshkent, Oʻzbekiston) — gimnastikada katta muvaffaqiyatlarga erishgan oʻzbek sportchisi. 2023-yilda Germaniyada boʻlib oʻtgan Jahon kubogi bosqichlarini gʻolibi. Shuningdek, 2023-yilda Bolgariyada boʻlib oʻtgan Jahon kubogi bosqichlarida 2-oʻrinni egallagan.

## Karyera
Azimov 2002-yilda gimnastika bilan shugʻullanishni boshladi va keyinchalik Oʻzbekiston davlat jismoniy tarbiya va sport institutida tahsil oldi.

2012-yilda Azimov Oʻzbekiston Respublikasi gimnastika boʻyicha terma jamoasiga qabul qilindi va oʻtgan yillar davomida koʻplab muhim gʻalabalarga erishdi.

Uning trenerlari Evgeniy Galkin va Ravshan Mirzayev boʻlganlar va ularning rahbarligida Azimov turli darajadagi musobaqalarda ajoyib natijalarga erishdi.

2022-yilda u Oʻzbekiston chempionatida uchinchi oʻrinni egalladi, 2023-yilda esa oltin medallni qoʻlga kiritdi. 2022-yilgi Konyadagi Islom birdamlik oʻyinlarida jamoaviy musobaqada ikkinchi oʻrinni egalladi.

Azimovning ajoyib natijalari 2023-yilda ham davom etdi. Bolgariya va Germaniyada boʻlib oʻtgan jahon Kubogi bosqichlarida u mos ravishda kumush va oltin medallarni qoʻlga kiritdi.

2024-yilda Toshkentda boʻlib oʻtgan Osiyo chempionatida Azimov oʻz mahoratini namoyish etdi: jamoaviy musobaqada kumush medalini, koʻp kurashda bronza va dastaki otida mashq qilishda kumush medalini qoʻlga kiritdi. Ushbu natija tufayli Abdulla Azimov yakkalik razryadida koʻp kurash dasturida 82,431 ball toʻplab, Parij-2024 yozgi Olimpiya oʻyinlariga yoʻllanma olgan.

## Shaxsiy hayot
Sport yutuqlaridan tashqari, Azimov EA Sports seriyasidagi video oʻyinlarga ham qiziqadi. U oʻzbek va rus tillarini yaxshi biladi.

Azimovning otasi Azimov Rustam Xudoyberdievich, onasi Azimova Fatima Abubakirovna hamda akalari Azimov Anvar Rustamovich va Azimov Ikrom Rustamovich, shubhasiz, Abdullohning yutuqlari bilan faxrlanadi va uni butun sport faoliyati davomida qoʻllab-quvvatlaydilar.

Shubhasiz, Azimov Abdulla Rustam oʻgʻli Oʻzbekiston sport gimnastikasining yorqin vakillaridan biri boʻlib, uning keyingi yutuqlari hamyurtimiz, ham ushbu sport turini butun dunyo boʻylab sevuvchilarimiz tomonidan intiqlik bilan kutiladi.

## Manbalar
Niyazi Emre Altuğ

**Niyazi Emre Altuğ** Turkiyalik aktyor va qoʻshiqchi 1969-yil 14-aprelda tugʻilgan.

## Biografiya
Emre Altug Levent, Beşiktaşda otasi stomotolog va onasi uybekasi va u oilada ikkinchi oʻgʻil boʻlib tugʻilgan. Uning oilasinig kelib chiqishi Niğdelikhttp://emrealtug.com.tr/biyografi.html. Istanbul Universiteti Davlat Konservatoriyasining teatr boʻlimini tamomlagan. U bolalar fantazik seriali *Sihirli Annem*, yoshlar uchun *Lise Defteri*, *Elde Var Hayat* Jeffersonning turkcha *Tatlı Hayat* serialini qayta ishlaydi va *Güldür Güldür* teatr eskizi (kabi turli rollari) eng yaxshilari edi.
U 1998-yil 28-avgustda *İbreti Alem* deb nomlangan birinchi albomi chiqishidan oldin u Sezen Aksu, Sertab Erener,Levent Yüksel va Nilüfer kabi taniqli sanʼatkorlardek turli spektakllarda sahnaga chiqdi va orqada vokal kuyladi. U 2000-yil Iyul oyida Melih Kibarning *Bir de bana sor* nomli albomi uchun qoʻshiq kuyladi. Qoʻshiq radiostansiyalarda katta xitga aylanishga erishdi. 2003-yil 3-martda uning ikkinchi albomi *Sıcak* chiqdi. Ayni paytda u reklama roliklarida, telefilmlarda va *Kolay Para* kabi badiiy filmlarda suratga tushmoqda. Uning uchinchi albomi *Dudak Dudağa* 2004 yilda, undan bir yil oʻtib *Sensiz Olmuyor* chiqdi. Albom nomi bilan atalgan qoʻshiq (*Sensiz Olmuyor*) nomi ostidagi teleserialning asosiy qoʻshigʻiga aylandi va unda Emre bosh rolni ijro etgan edi. Serial Show TVda namoyish etildi. 2007-yilning 12-iyunida u yana bir *Kişiye Özel* nomli albomini chiqardi. Emre Altuğ inglizcha albom chiqarishni rejalashtirayotgan edi, buning uchun u AQShga borib,
Mark Feist va Damon Sharpe  (Anastacia yoki Jennifer Lopez kabi sanʼatkorlar bilan ishlagan, prodyuser va hamkorlar) bilan ishlashni xohlar edi. Xayriya qoʻshigʻining mualliflari, Emrening ovozini ajoyib deb topdi va u bilan toʻrtta qoʻshiq ustida ishlay boshladilar.

U 2008-yilning avgust oyida Turk modeli Çağla Şıkel bilan turmush qurgan va ularning ikki oʻgʻli bor. Juftlik 2015 yilda ajrashgan.

## Manbalar

## Havolalar
* Sinematürk Data Sheet 
* Emre Altug interview Hürriyet
Narcis Iustin Ianău

**Narcis Iustin Ianău** ([rumincha talaffuzi: ˈnart͡ʃis jusˈtin jaˈnəw]; 1995-yil 24-fevral, Bacău, Ruminiya) — ruminiyalik klassik qoʻshiqchi. U Ruminiyada „Românii au talant“ loyihasining birinchi mavsumida ishtirok etib, ikkinchi oʻrinni egallagan holda mashhurlikka erishgan.

## Hayoti
Narcis Iustin Ianău 1995-yil 24-fevralda Bacăuning Barați shahrida, Eduard va Felicia Ianăular oilasida tugʻilgan. U besh yoshida oʻz shahridagi katolik cherkov xorida qoʻshiq aytishni boshlagan. U yerda ustozi Narcisni sopranistlar guruhiga kiritgan. Liceul de Artă „Jorj Apostu“ (o'zbekcha: „Jorj Apostu“ oʻrta sanʼat maktabi)ni tugatgandan soʻng, Narcis Kluj-Napokadagi Academia de Muzică „Gheorghe Dima“ (o'zbekcha: „George Dima“ musiqa akademiyasi)da oʻqishni boshlagan.

## Ijodiy faoliyati
### ''Românii au talent'' va ''Io canto''
Narcis 2010-yilda Românii au talantning birinchi mavsumida qatnashgan. U Giacomo Puccinining Gianni Schicchi operasidan olingan *O mio babbino caro*ni kuylagan. Barcha uch hakamning roziligi bilan Narcis yarim finalga yoʻllanmasiga ega chiqqan. Yarim finalda Tomaso Albinonining Adagiosini kuylagan va finalga chiqishga muvaffaq boʻlgan. Narcis Iustin Ianău 2011-yil 25-aprelda finalda „The Phantom of the Opera“ ariyasining oʻz versiyasini talqin qilgan. U 24,40% ovoz bilan ushbu tanlovda ikkinchi oʻrinni egallagan.

Shu yilning oʻzida, 2011-yilda Narcis oʻsmirlar musiqa biznesida oʻz oʻrnini egallash maqsadida qoʻshiq kuylash boʻyicha musobaqalashadigan Italiyaning „Io canto“ telekoʻrsatuvida maxsus mehmon sifatida ishtirok etdi.

Bir yil oʻtgach, Narcis „Românii au Talant“ning ikkinchi mavsumining yarim finaliga jonli ijroda taklif qilinadi va u yerda Scarborough Fairni ijro etadi.

### Ruminiya milliy operasi, Cluj-Napoca
Narcis 2015-yil yanvar oyida Română din Cluj (o'zbekcha: Ruminiya milliy operasi, Cluj-Napoca) operasida Giacomo Puccini operasi boʻlgan Toscada chorvachi rolida debyut qiladi.

## Manbalar
Sadri Alışık

**Sadri Alışık**(**Mehmet Sadrettin Alışık** 1925-yil 5-aprelda tugʻilib, 1995-yil 18-martgacha umr koʻrgan) U turk sahnasidagi kino aktyor va Turkiyadagi eng sevimli komediyachilardan biri edi. U Çolpan İlhanning turmush oʻrtogʻi edi.

## Biografiya
U televidenieda serhosil va mashhur kino aktyor boʻlgan edi. Uning filmlarida koʻpincha oʻqimagan, jamiyatning kambagʻal odamlari tasvirlangan va ular hech qachon baxtli boʻlmagan va shunga qaramay ular hali ham sevgiga ishonishgan. Uning eng koʻzga koʻringan asarlaridan biri 1960-1970-yillarda suratga olingan edi. Uning ushbu *[[Turist Ömer]]*nomli komedik filmi seriyalari ham mashhurlikka erishgan edi. Shuningdek, u Turkiyaning *Kartallar Yüksek Uçar* teleserialida bosh rolni gavdalantirgan edi.

Sadri Alışık va uning kino hamkori Ayhan Işık Tasviriy San'at Davlat Akademiyasining rasm boʻlimida tahsil olishgan. Shuningdek, u sheʼriyatning ishqibozi edi va sheʼrlarini *Bir Ömürlük İstanbul* yoki *Istanbul of a Lifetime*nomi ostida nashr ettirgan edi.

U 1995-yilning 18-martida vafot etdi. Uni Istanbuldagi Zincirlikuyu Cemetery qabristoniga dafn etildi.

## Meros
Istanbuldagi madaniy markaz uning rafiqasi Çolpan İlhan tomonidan tashkil etilgan edi va uning vafotidan keyin, *Sadri Alışık Kültür Merkezi* (Sadri Alışık Madaniyat markazi) nomi ostida boʻldi .Xuddi shu Madaniyat markazi har yili Sadri Alışık kino va teatr taqdirlash marosimlarini oʻtkazadi. Sadri Alışıkning karyerasi boʻyicha turk tilida bir nechta ilmiy tezislar nashr etilgan.

2008-yilda Sadri Alışıkni 2-darajali magistrlik dissertatsiyalari chop etilgan. Shuningdek Alışık oʻynagan 3- magistrlik darajasidagi Turist Ömer (Ömer the Tourist) roli Tamer Bayrak tomonidan ilmiy maqola sifatida chop etildi.

5 yil 2021–aprelda Google uning 96 yoshini Google Doodle bilan nishonladi.

## Manbalar

## Filmografiya
* 1939 Aşk Ruzğari
* 1940 Yılmaz Ali
* 1941 Debirestan
* 1942 Aşk
* 1943 Dina Beni
* 1944 Günahsızlar
* 1945 Üçünü Adam
* 1946 Senede Bir Gün
* 1947 Ben Zamanlar
* 1948 Üç Garipler
* 1949 Zaman
* 1950 Üçünü Selim’in Gözdesi
* 1951 Barbaros Hayreddin Paşa
* 1951 Evli Mi ? Bekar Mi ?
* 1951 Vatan ve Namık Kemal
* 1952 Edi ile Budu
* 1953 Bir Avuç Toprak
* 1954 Ah Zamanlar
* 1955 Bir
* 1956 Bir Millet Uyanıyor
* 1957 Bir Gün Toprak
* 1958 Iftira
* 1959 Gurbet
* 1960 Aşk
* 1961 Sonsuz Geceler
* 1962 Günah
* 1963 Senede Bir Gün 2
* 1964 Yaş
* 1965 Adam Beni
* 1966 Ah Güzel İstanbul
* 1967 Yaşında
Toʻlabek Akramov

**Toʻlabek Abrorovich Akramov** (; 1989-yil 26-may, OʻzSSR Sirdaryo viloyatining Xovos tumanida tugʻilgan) — oʻzbek sport maʼmuri, Toshkentning „Lokomotiv“ futbol klubi vitse-prezidenti, Oʻzbekiston Professional futbol ligasi ijroiya qoʻmitasi aʼzosi.

## Biografiyasi
Toʻlabek 1989-yil 26-mayda Sirdaryo viloyati Xovos tumanida tugʻilgan. 1996—2005-yillarda Toshkent shahridagi 227-maktabda, soʻngra 2005—2007-yillarda 244-maktabda tahsil olgan. Keyinroq 2007—2011-yillarda Toshkent davlat yuridik universitetida oʻqigan.

2011—2013-yillarda Toshkent shahar prokuraturasida transport prokurori yordamchisi lavozimida ishlagan. 2013-yildan 2023-yilgacha „Lokomotiv-Toshkent“ professional futbol klubi bosh menejeri lavozimida ishlagan, bir vaqtning oʻzida klub bosh direktorining oʻrinbosari boʻlgan. 2024-yil 1-yanvarda „Lokomotiv“ PFK vitse-prezidenti lavozimiga tayinlangan.

Uning boshqaruvida klub 3 karra Oʻzbekiston chempioni, 3 karra Oʻzbekiston kubogi sohibi, 2 karra Oʻzbekiston Superkubogi sohibi, 3 karra Oʻzbekiston vitse-chempioni, 1 karra bronza medali sohibi boʻlgan.

## Manbalar
Juraj Baraković

**Juraj Baraković** (xorvatcha talaffuzi: jûraj barǎːkoʋit͡ɕ; 1548-yil – 1-avgust 1628-yil) – xorvatiyalik uygʻonish davri shoiri.

## Hayoti
Juraj Baraković 1548-yilda Rtina tumanining Plemići qishlogʻida tugʻilgan. U „Jarula“ va „Draga, rapska pastirica“ kabi bir nechta mashhur asarlar yozgan. Umumiy asarlari 13 ta kitobdan iborat hisoblanadi. 1613-yilda Venetsiyada yozgan „Vila slovinka“ asari unga eng katta mashhurlikni olib kelgan.

Juraj Baraković sheʼriyatining asosiy qismi Zadar shon-sharafiga bagʻishlangan boʻlib, oʻz hamkasbi Petar Zoranić bilan bir qatorda Xorvatiya adabiyotida sezilarli iz qoldira olgan. Uning Zadar shon-shuhrati haqida yozilgan „Vila slovinka“ asarida ikkita alohida eʼtiborga loyiq xususiyati bor. Sakkizinchi kitobda oʻn bitta sakkiz boʻgʻinli sonetlar sanab oʻtilgan boʻlib, ular Ranjinaning „Miscellany“ asarida ham anonim tarzda yozilgan bir nechta sonetlar bilan bir qatorda Xorvatiya sheʼriyatida 2000-yilgacha boʻlgan yagona sonetlar hisoblangan. Xuddi shu kitobda Margarita ona haqidagi mukammal stilize qilingan bugarshchica mavjud boʻlib, u asrlar davomida oʻquvchilarni ham, filologlarni ham hayratda qoldirib kelmoqda hamda bu Barakovich Petar Gektorovich namunasi boʻyicha oʻz ijodiga kiritilgan xalq qoʻshigʻimi yoki oʻzinikimi, haligacha toʻliq aniqlashtirilmagan. Ushbu qoʻshiq xalq sheʼriy baytlarining uslubiy xususiyatlariga moslashtirilgan qoʻshiq Juraj Barakovićning mohir poetik va badiiy dahosi bilan kuchaytirilgan asaridir. Juraj Barakovićning sheʼriyati uning slavyan gʻoyasining tarafdori ekanligidan dalolat beradi. Sheʼrlaridan birida u slavyan nutqi hamma joyda – Sharqda ham, Gʻarbda ham eshitilishini yozadi.

Juraj Baraković 1628-yil 1-avgustda Italiyaning Rim shahrida vafot etgan. U hayotligida bu shaharga uch marta tashrif buyurgan edi. Uning qabri ustiga lotin yozuvi bilan yodgorlik oʻrnatilgan. Zadar shahrida esa byusti mavjud.

## Manbalar
Petrica Kerempuh

**Petrica Kerempuh** () – Xorvatiya va Yugoslaviya asarlarida uchraydigan adabiy personaj. Eng mashhuri Miroslav Krleza tomonidan yaratilgan „Petrica Kerempuhning balladalari“ () boʻib, koʻplab maqtovlarga sazovor boʻlgan. Xorvatiya adabiyotida Petrica Kerempuh odatda xalq paygʻambari va kuchlilarni masxara qiladigan zamonaviy voqealarning beadab sharhlovchisi sifatida tasvirlangan.

## Kelib chiqishi
Bu ism „qorin“ degan maʼnoni anglatuvchi „*kerempuh*“ soʻzidan olingan boʻlib, majoziy maʼnoda ayyor yoki quvnoq odamni anglatadi. Ushbu soʻz vengriyadan kelib chiqqan deb taxmin qilinadi.

Qahramonning eng qadimgi kelib chiqishi *Petrica Kerempuh iliti čini i življenje človeka prokšenoga* () nashridan kelib chiqqanga oʻxshaydi. 1834-yildagi Till Eulenspiegelning sayohatlari va sarguzashtlari haqidagi nemis kitobida ham mavjud.

1860-yillardan boshlab, Pragada Avgust Şenoa oʻzining koʻplab asarlarida Petrica Kerempuh ismidan taxallus sifatida foydalangan.

## Xorvat adabiyotida
1936-yilda Lyublyanada „Petrika Kerempuhning balladalari“ asari nashr etildi va u juda yaxshi qabul qilindi. Kitob XX asr Markaziy Yevropa adabiyotida muhim asar hisoblanib, mintaqada yaratilgan eng yaxshi asarlardan biri boʻlib qoldi. Krleja ushbu personaj orqali xalqning boshiga tushgan koʻp asrlik zulmga qarshiligini bildirdi. Kerempuh koʻpincha Eulenspigel ertaklaridagi Zagorje, shuningdek, xorvatiyalik yozuvchi Titush Brezovački tomonidan yaratilgan Mátyás Garabonciás Diák personajlari bilan taqoslanadi.

Qahramonning yana bir versiyasi Domjanićning unchalik mashhur boʻlmagan „Petrica Kerempuh i spametni osel“ () qoʻgʻirchoq teatrida ham uchraydi. Asarda 1920-yillardagi xorvat ziyolilari tanqidiy va satirik tarzda tasvirlanadi. Petrica Kerempuh adabiy qahramon boʻlishidan tashqari, teatrda ham koʻp qoʻllangan.

## Meros
Kerempuh adabiy xorvat tilida, xususan, mamlakatning Kaykav tilida soʻzlashadigan qismlarida mashhur boʻlgani sababli, bu atama satirik yoki hazilkash xarakterni berish uchun metonimik tarzda ishlatiladi. Zagrebda *Kerempuh* nomli haftalik satirik gazeta boʻlib, 1945-yildan 1958-yilgacha nashr etilgan va keyinchalik 1965-yilgacha *Vjesnik* gazetasining yakshanba kungi sonining bir qismiga aylangan. Shuningdek, Zagrebda personaj nomi bilan atalgan Kerempuh satirik teatri mavjud.

Bugungi kunda Zagrebdagi Dolac bozorida 1955-yilda haykaltarosh Vanja Radauš tomonidan oʻrnatilgan Petrica Kerempuhning haykali mavjud. Dolac shimolida Petrica Kerempuh maydoni ham boʻlib, u yerda odatda gullar sotiladi.

## Galereya

## Manbalar
Kėdainiai minorasi

**Kėdainiai minorasi** — Litvada yagona mustaqil minora. Kėdainiai shahrida, shahar parkida, Kedainiai poyezd stansiyasi va Dotnuvėlė daryosi oʻrtasida joylashgan.

## Tarixi
Minora 1880-yilda Kedainiaydagi mulk egasi boʻlgan rus generali Eduard Totleben tomonidan qurilgan. U ishtirok etgan rus-turk urushidagi xizmatlarini xotirlash uchun qurilgan. Mahalliy afsonaga koʻra, u turk sevgilisi xotirasiga qurilgan.

## Arxitekturasi
Minora Usmonli meʼmorchiligiga xosdir. Balandligi 25 metr va balkonga ega, unga ichki zinapoyalar orqali chiqish mumkin. Devoriga ikkita plita yopishtirilgan. Ulardan biri Usmonli turk tilida yozilgan va Usmonli sultoni tomonidan qurilgan goʻzal saroy tasvirlangan. Ikkinchi lavhada Qur’onning Baqara surasi, 255-oyati (oyat al-kursi) yozilgan: „*Uning (Allohning) iznisiz kim Uning huzurida shafoat qila oladi?*“

Minora mahalliy meʼmoriy yodgorlik hisoblanadi.

## Manbalar
Bulgar masjidi

**Bulgar masjidi** (; ) — Rossiyaning Tatariston hududidagi Qozon shahrida joylashgan masjiddir.

Bino Tatar poytaxtining yangi qismida, Novo-Savinovsk tumanida joylashgan. Masjid Volga-Bolgariya islomlashganining 1100 yilligini nishonlash maqsadida qurilgan va 1993-yilda ochilgan. Qurilish ishlarining asosiy qismi birinchi imom Faruq hazrat Fazanov zimmasiga yuklangan. Uning nomi masjid madrasasiga berilgan.

Bulgar masjidi qurilishi 1990-yillarning boshlarida boshlangan. Qurilish uchun moʻljallangan yer botqoq boʻlgan. Shuning uchun qurilishchilarning birinchi ishi yerni tozalash edi. Bulgar masjidining meʼmorlari Valeriy Voginov va Yevgeni Prokofyevdir.

Musulmon masjidi juda original kompozitsiyaga ega. Unda balandligi boʻyicha oʻzgarib turadigan, janubi-gʻarbdan shimoli-sharqqa diagonal ravishda kesilgan turli xil obyektlar birlashtirilgan. Anʼanaga koʻra, masjidda erkaklar va ayollar uchun alohida kirish qismi va xonalar mavjud. Asosiy ibodat zali ikkinchi qavatda, ayollar xonasi esa birinchi qavatda joylashgan. Minoraning balandligi 35 metrni tashkil qiladi. Butun majmua oq gʻishtdan qurilgan boʻlib, masjid atrofidagi koʻp qavatli uylar bilan hamohangdek koʻrinadi. Mutaxassislar tomonidan Bulgar masjidini ratsionalistik dizaynga ega zamonaviy musulmon masjidi sifatida taʼriflanadi.

## Yana qarang

* Tataristonda islom
* Rossiyada islom
* Rossiyadagi masjidlar roʻyxati
* Yevropadagi masjidlar roʻyxati
## Manbalar

## Havolalar

* http://www.votpusk.ru/country/dostoprim_info.asp? ID=10447
Abdurahmon al-Fosiy

**Abu Zayd Abdurahmon Abu Muhammad Ibn Abduqodir al-Fosiy** (; ) marokashlik huquq, tarix, astronomiya va musiqa sohasida mashhur olim boʻlgan. 170 ga yaqin kitob yozgan va oʻz davrining Suyutiysi deb atalgan. Oʻz davrida taniqli boʻlgan *al-Fosiy* oilasida tugʻilgan. Soʻfiy avliyo Abduqodir ibn Ali ibn Yusuf al-Fosiyning oʻgʻli va davomchisi boʻlgan.

## Yana qarang
* Muhammad ibn Abulqosim as-Sijilmasiy

## Manbalar

## Al-Fosiyning kitoblari

**Havashiy ala Kalom*, Fez 1899
**Ibtihaj al-qulub bi xabar al-Shayx Abu al-Mahasin va va shayxihi al-Majdub* (Abulmahasin Yusuf al-Fosiy va boshqa Marokash shayxlari biografiyasi)
**Sharh al Amal al-Fosiy*  (huquq haqidagi risola), toshbosma, Fes, nashr. Al-Matba'a al Maghribiya, 1899
**Bu Şinaq*, Nicolae Dobrişan tarjimasi, ANA, 2-jild., bet.&nbsp;128–134.
**al-Djumu fi ilm al-musiqi val tubul* (Musiqa nazariyasi va musiqiy uslublar boʻyicha majlislar)

## Adabiyotlar

* Al-Kattaniy, *Salwat al-Anfas* I, 32
* "Al-Lamiya de az-Zaqqaq, al-'Amal al-Fasi de 'Abd ar-Rahman al-Fasi, y al-'Amal al-Mutlaq de as-Siyilmasi" by Henry Toledano, *International Journal of Middle East Studies*, vol. 5, 1974.
*Brockelmann, *GAL* SII, p.&nbsp;694
*Levi Provençal, *Chorfa* 266
*John Ralph Willis, *In the path of Allah: the passion of al-Hajj Umar*, p.&nbsp;225
Donal Logue

**Donal Francis Logue** – 1966-yil 27-fevral kuni Kanadaning Ottava shahrida tugʻilgan. Kanadalik aktyor, prodyuser, rejissyor, ssenariy muallifi hisoblanadi.

## Manbalar

## Havolalar

*
Benjamin Franklin Bache

**Benjamin Franklin Bache** (1769-yil 12-avgust – 1798-yil 10-sentyabr) amerikalik jurnalist, nashriyotchi va noshir boʻlgan. U Jeffersoncha demokratiya gʻoyalarini qoʻllab-quvvatlovchi „Philadelphia Aurora“ nomli gazetaga asos solgan. Bache koʻpincha Federalistlar partiyasining siyosiy yetakchilariga, shu jumladan Jorj Vashington va Jon Adams prezidentlarga qarshi tanqidiy maqolalar bilan chiqar edi. Tarixchi Gordon S. Vud shunday deb yozgan edi: „1790-yillarda hech bir muharrir matbuotni siyosiylashtirish uchun koʻproq harakat qilmadi“. Uning gazetasidagi qizgʻin tanqidlar 1798-yilda Amerika Qoʻshma Shtatlarining 5-Kongressi tomonidan „Chet elliklar va davlatga qarshi faoliyat toʻgʻrisida“gi qonunlarning qabul qilinishiga va Prezident Jon Adams tomonidan imzolanishiga sabab boʻlgan deb hisoblanadi.
## Yana qarang
* Oʻgʻli Hartman Bache
* Akasi Richard Bache Jr
* 1797 yilda bosib chiqarilgan Sillabika va steganografik jadvali
## Adabiyotlar
* 
* 
* 
* Wood, Gordon S. (2009) *Erkinlik imperiyasi: Erta respublika tarixi, 1789-1815* yillar. Oksford universiteti nashriyotlari
## Manbalar
Lissabon Markaziy masjidi

**Lissabon markaziy masjidi** () Portugaliyaning Lissabon shahridagi bosh masjid boʻlib, poytaxtdagi islom jamoatchiligiga xizmat qiladi. Masjid Turkiyadan boshqa hududda joylashgan Yevropadagi uchinchi yirik masjiddir. Bino 2019-yilgi Rafael Manzano mukofoti sovrindori, arxitektorlar Antonio Mariya Braga va João Paulo Konseysao tomonidan ishlab chiqilgan; uning tashqi tomonida toʻrtta minora va ikkita gumbazyaqqol koʻzga tashlanadi. Masjidda qabul zallari, namozxonlar zali va auditoriya mavjud. Markaziy masjid qoshida mahalliy musulmonlar jamiyati vakillariga moliyaviy va boshqa xizmatlar koʻrsatish uchun kengash tuzilgan.

## Tarixi
Markazni qurish uchun ruxsat 1966-yilda soʻralgan. U 1973-yilgi neft inqirozidan keyin 1978-yilga qadar berilgan, bu orqali arab neft ishlab chiqaruvchi davlatlar iqtisodiy va siyosiy mavqeini oshirgan. Tuzilma nihoyat 1985-yilda ochilgan.

## Yana qarang

* Portugaliyada islom
## Manbalar
Markaziy Dinamo stadioni

**Markaziy Dinamo stadioni** Rossiyaning Moskva shahridagi stadion edi. U 1928-yilda qurilgan va 36540 kishini oʻz ichiga olgan. Bu Moskvaning „Dinamo“ jamoasining uy maydoni boʻlgan. U Butun sovet "Dinamo" sport jamiyatining markaziy joyi boʻlib, uning ahamiyatini bildirish uchun *"Markaziy"* maxsus nomini olgan. 1956-yilda Markaziy Lenin stadioni qurilgunga qadar Markaziy Dinamo stadioni Moskvadagi markaziy sport inshooti boʻlgan. Stadion 1980-yilgi yozgi Olimpiya oʻyinlarining futbol turniri oʻtkaziladigan joylardan biri edi.

Xuddi shu joyda 2014-yilda VTB Arena deb nomlangan yangi stadion qurilgan.

## Tarix
"Dinamo" stadioni 1928-yildan boshlab, arxitektorlar  va  tomonidan ishlab chiqilgan. 1938-yilda Moskva metrosining Dinamo stantsiyasi yaqinida ochildi. Yengil atletika yoʻlakchasi futbol maydonini aylanasi boʻylab qurilgan, lekin keyinchalik bu yoʻlakchadan foydalanish toʻxtatilgan. Stadionning shimoliy kirish qismida Lev Yashin (1929-1990) haykali oʻrnatilgan va shimoliy va janubiy tribunalarga kirishlar tepasida VIP qutilar joylashtirilgan. 2008-yilda stadionning 80 yilligini nishonlangan.

1996-yilda Maykl Jekson oʻzining „HIStory World Tour“ konsertini „Dinamo“ stadioniga olib keldi va oʻsha yili Deep Purple ham u yerda chiqish qilgan.

2008-yil 22-noyabrda „Dinamo“ stadionining xayrlashuv oʻyini boʻlib oʻtgan va buzish uchun 2008-yilda yopilgan. Stadionning asosiy ijarachisi „Dinamo Moskva“ klubi Moskva chekkasidagi, Ximkining „Arena Ximki“ stadioniga koʻchib oʻtgan.

## Eʼtiborga molik

* Maydon hajmi: 
* Imkoniyatlar — 36 540
* Dala yuzasi — tabiiy oʻt
* Oʻlchamlar paneli: 
* Yoritish: 1400 lyuks (4 yoritish minorasi)
* Scoreboard — bitta gʻarbiy platformada, elektron

## Yana qarang

* Glasnost kosasi

## Manbalar
Çarshi masjidi

**Çarshi masjidi**, shuningdek, **Bazaar masjidi** va **Taş masjidi** (soʻzma-soʻz Tosh masjid) (albancha: Xhamia e Çarshisë) Kosovoning Prishtina shahridagi eng qadimgi bino boʻlib, u eski shaharning boshlanishini bildiradi. Bu masjidning poydevori 1389-yilda Usmonlilar sultoni Boyazid I davrida qoʻyilgan boʻlib, XV asrda Sulton Murod II davrida qurilishi davom ettirilgan. Çarshi masjidi 1389-yil Kosovo jangida Usmonlilar gʻalabasini nishonlash uchun qurilgan. Oʻtgan yillar davomida masjid bir necha marta restavratsiya qilingan. Biroq, uning yuqori qismidagi toshli minorasi olti asrdan koʻproq vaqt davomida saqlanib qolgan (shuning uchun u koʻpincha Taş masjidi yoki Tosh masjid deb ataladi).

## Yana qarang

* Kosovo arxitekturasi
* Kosovoda islom
* Kosovoda din
## Manbalar
Bulgar masjidi (Cheboksari)

**Bulgar masjidi** (, , ) — Rossiyaning Chuvashiston Respublikasi Cheboksari shahridagi masjid. U shaharning chekkasida joylashgan. Rossiya Bosh muftiysi Talgat Tadjuddin uni 2005-yil 14-sentyabrda ochib bergan.

Masjid oʻrta asrlardagi Volga-Bolgariya poytaxti Bolgar sharafiga shunday nomlangan va Volga boʻyida islomning asosiy markazi hisoblanadi.

## Yana qarang

* Rossiyada islom
* Rossiyadagi masjidlar roʻyxati
* Yevropadagi masjidlar roʻyxati
## Manbalar

## Havolalar

* Cheboksaridagi Bulgar masjidi fotosuratlari
Abdurahmon posho masjidi

**Abdurahmon posho masjidi** (), **Soat masjidi** () nomi bilan ham tanilgan va tarixiy **Eski Peqin masjidi** () nomi ham saqlangan — Albaniyaning Peqin shahrida joylashgan madaniy yodgorlik.

Masjid 1666-yilda Albaniyalik Abdi Posho tomonidan qurilgan va Albaniya poytaxti Tirandagi Etʼhem Bey masjidiga oʻxshaydi. Masjid eski shaharning markaziy maydonida Durres va Elbasan oʻrtasidagi asosiy yoʻlda joylashgan. Keyinchalik yongʻin natijasida vayron boʻlgan, 1830-yillarda Abdi Poshoning avlodi Cafer Sodiq Posho tomonidan qayta tiklangan. Minorasi va gumbazi 1970-yilda Enver Xoja boshqaruvidagi kommunistik diktatura tomonidan vayron qilingan. Masjid 1992-yilda rekonstruksiya qilingan.

## Yana qarang

* Albaniyada islom
## Manbalar
Dialectical behavior therapy

**[[Dialektik]] xulq-atvor terapiyasi** ( **DBT** ) dalillarga asoslangan  psixoterapiya turi  boʻlib, u shaxsiyatning buzilishi va shaxslararo nizolarni davolashga qaratilgan harakatlardan boshlangan.  Dalillar shuni koʻrsatadiki, DBT kayfiyat buzilishlarini va oʻz joniga qasd qilish gʻoyalarini davolashda, shuningdek, oʻziga zarar yetkazish va giyohvand moddalarni isteʼmol qilish kabi xatti-harakatlar modellarini oʻzgartirishda foydali boʻlishi mumkin.  DBT terapevt va mijoz qabul qilish va oʻzgartirishga yoʻnaltirilgan strategiyalar bilan ishlaydigan va oxir-oqibat ularni muvozanatlashtiradigan va sintez qiladigan jarayonga aylandi - tezis va antitezaning falsafiy dialektik jarayoni bilan taqqoslanadigan, keyin esa sintez qilinadigan shakli. 

DBT odamlarga reaktiv holatlarga olib keladigan qoʻzgʻatuvchilarni oʻrganish va istalmagan reaksiyalarning oldini olish uchun voqealar, fikrlar, his-tuygʻular va xatti-harakatlar ketma-ketligida qanday kurashish qobiliyatlarini qoʻllashni baholashga yordam berish orqali odamlarga hissiy va kognitiv tartibga solishni kuchaytirishga yordam berish uchun moʻljallangan. 

DBT 1970-yillarning oxiridagi standart kognitiv xatti-harakatlar terapiyasi (CBT) protokollarini surunkali oʻz joniga qasd qiluvchi mijozlarga qoʻllash boʻyicha bir qator muvaffaqiyatsiz urinishlar qilib koʻrdi .  Tadqiqotlar shuni koʻrsatadiki, DBT bemorlarga ruhiy holat spektrining buzilishi bilan bogʻliq alomatlar va xatti-harakatlar, shu jumladan oʻz-oʻziga shikast yetkazishi bilan yordam berishi mumkin.  

DBTning birinchi randomize klinik tadqiqoti odatdagi davolanishga nisbatan oʻz joniga qasd qilish imo-ishoralari, psixiatrik kasalxonaga yotqizish va davolanishdan voz kechish tezligini koʻrsatdi.
Grigoriy Fedotov stadioni

**Grigoriy Fedotov stadioni** Rossiyaning Moskva shahridagi koʻp maqsadli stadion edi. U dastlab CSKA PFK Moskva oʻyinlari oʻtkaziladigan uy stadioni sifatida foydalanilgan. Stadion sigʻimi 10 000 tomoshabinga moʻljallangan edi. U CSKAning sobiq hujumchisi Grigoriy Fedotov sharafiga nomlangan.

U Peschanye ulitsy (Qum koʻchalari) tumani va Qayin bogʻi yaqinidagi Xodinka maydoni oʻrtasida joylashgan edi. Joylashuviga koʻra, u **Peschanoe CSKA stadioni** deb ham atalgan.

Stadion keyinchalik VEB Arena bilan almashtirilgan.

## Manbalar
Ibn Juzayy

**Muhammad ibn Ahmad ibn Juzayy al-Gʻarnotiy** () Andalusiyalik molikiy-ashʼariy olim va arab shoiri.

## Asarlari

Koʻplab diniy asarlar, jumladan, toʻrtta sunniy mazhab (Molikiy, Hanafiy, Shofeʼiy, Hanbaliy) fiqhining qiyosiy qoʻllanmasi boʻlib, molikiy mazhabiga urgʻu berilgan hamda zohiriy mazhabi va boshqalarning qarashlari ham yoritilgan *al-Qavonin al-Fiqhiya* yoki *Fiqh qonunlari* asari. Shuningdek, *Qurʼon at-tashil li Ulum at-tanzil* tafsiri, huquq nazariyasi boʻyicha oʻgʻli uchun yozgan *Taqrib al-vusul ilo ilm al-usul* yoki *Islom asoslarini bilish yoʻllarining eng yaqini* kitobi hamda Qur’on asosida tasavvufga oid *Qalblarning nafisligi* risolasi bilan ham mashhur.

## Oilasi

Uch oʻgʻli boʻlgan. Oʻgʻillaridan biri Abu Abdulloh ibn Juzayy yozuvchi boʻlib, unga Ibn Battuta sayohatlari haqida aytib berib, yozdirgan. Ushbu oʻgʻli 1352—1355-yillarda „Ibn Battutaning sayohatlari“ asarini yozgan. 

## Manbalar

## Adabiyotlar
*Ibn Juzayy, Muhammad ibn Ahmad, ''Tasfiyat al-qulub fi al-wusul ila hadrat 'Allam al-Ghuyub / li-Ibn Juzayy al-Gharnati ; dirasat wa-tahqiq Munir al-Qadiri Bu Dashish ; taqdim Ahmad al-Tawfiq. al-Tab'ah 1.'' [Casablanca : s.n.], 1998   
*M. Isabel Calero Secall,  RULERS AND QĀDĪS: THEIR RELATIONSHIP DURING THE NASRID KINGDOM, in: Journal	Islamic Law and Society, Volume 7, Number 2 / June, 2000
*Ibn al-Khatib, al-Ihata fi akhbar Gharnata, ed. M. Inan, 4 vols. (Cairo, 1973-77), I, 157-62;
*Ibn al-Khatib, al-Katiba al-kamina, ed. Ihsan Abbas,(Beirut, 1983), 138-43 
*Ibn al-Khatib, al-Lamha al-badriyya fi l-dawla al-nasriyya, ed. Muhibb al-Din al-Khatib, 3rd ed. (Beirut, 1978),  116-18
*Al-Maqqari *Nafh al-tib min ghusn al-Andalus al-ratib*, ed. I. 'Abbas, Beirut, 1968, t. 8, pp. 40-54
*F.Velazquez Basanta, Retrato jatibiano de Abu Bakr Ya'far Ahmad ibn Yuzayy, otro poeta y qadi al-yama'a de Granada. Anales de la Universidad de Cadiz, IX-X (1992-93), 39-51
*Maria Arcas Campoy, Un tratado de derecho comparado: el Kitàb al-Qawànìn de Ibn Juzayy, pp. 49-57, In: Atti del XIII Congresso dell'Union Européenne d'Arabisants et d'Islamisants (Venezia 1986)he was the one who Ibn Battuta dedicated his life and works to.
Ortachne

**Ortachne** – Lotin Amerikasida oʻsadigan, g‘alladoshlar oilasiga mansub oʻsimliklarning bir turkumidir.

## Turlar roʻyxati
* ’’Ortachne breviseta’’ Hitchc. – Chili (Argentina)

* ’’Ortachne rariflora’’ (Hook.f.) Hughes – Chili (Argentina)
## Manbalar
NANO antivirus

**NANO Antivirus** – Rossiyaning antivirus dasturiy taʼminoti. NANO Security Ltd tomonidan ishlab chiqilgan.

## Yana qarang
* Antivirus dasturiy ta’minotlarini taqqoslash

## Manbalar